**CONCURSUL ŞCOLAR DE GEOGRAFIE**

**ETAPA JUDEŢEANĂ/MUNICIPALĂ BUCUREŞTI**

**3 Martie 2018**

**PROBA TEORETICĂ SCRISĂ**

**CLASA a XI-a**

**Varianta 1**

* **Toate subiectele sunt obligatorii. Se acordă 10 puncte din oficiu.**
* **Timpul de lucru efectiv este de 3 ore.**

**Subiectul I (12 puncte)**

Graficul alăturat redă evoluția cantității de CO2 în atmosfera terestră, începând cu anul 1700.

*Sursa: NOAA*

1. Analizați evoluția concentrației de dioxid de carbon din atmosfera terestră, pentru perioadele 1700 –1850, 1850-1950 și 1950 – 2017.
2. Menționați două cauze naturale și trei cauze antropice ale creșterii concentrației de dioxid de carbon din atmosferă după anul 1850.
3. Menționați patru consecințe ale creșterii concentrației dioxidului de carbon din atmosferă asupra

componentelor mediului natural.

**Subiectul II (14 puncte)**

Factorii geoecologici care se manifestă la nivelul unui peisaj geografic implică analiza interacțiunii a trei componente fundamentale: abiotică, biotică și antropică. Pe baza imaginii alăturate, precizați:

1. tipul de peisaj din imagine;
2. trei elemente naturale favorabile și două dezavantaje ale peisajului identificat în imagine, rezultate din analiza factorilor geoecologici abiotici;
3. o oportunitate și o amenințare pentru peisajul geografic identificat, rezultate din analiza factorilor geoecologici;
4. impactul antropic pe care l-ar avea valorificarea economică a oportunității precizate la punctul **c**;
5. o măsură ce poate fi implementată pentru diminuarea impactului asupra unei componente a mediului.

**Subiectul III (30 puncte)**

Analizați harta și diagramele climatice de mai jos, care se referă la un tip de mediu geografic.





Precizați:

1. denumirea mediului geografic din regiunile marcate, pe hartă, cu litere de la **A** la **E**;
2. denumirea formațiunii vegetale cu ierburi înalte, tufișuri spinoase și/sau arbori rari din regiunile marcate, pe hartă, cu literele **A** și **E**;
3. patru tipuri de peisaje geografice naturale din cadrul mediului identificat la punctul **1,** în cadrul cărora elementul dominant este vegetația;
4. două caracteristici climatice specifice mediului geografic identificat la punctul **1**;
5. valoarea maximă a cantității de precipitații și luna în care se înregistrează, pentru localitățile Mangalore și Darwin;
6. o cauză care determină succesiunea diferită a sezoanelor climatice în localitățile Mangalore și Darwin;
7. câte două specii de animale endemice din regiunile marcate, pe hartă, cu literele **C** și **D**;
8. câte două specii de arbori din regiunile marcate, pe hartă, cu literele **B** și **C**;
9. două tipuri de soluri specifice mediului geografic identificat la punctul **1**;
10. patru hazarduri naturale din regiunile marcate, pe hartă, cu literele **B** și **C**.

**Subiectul IV (22 puncte)**

Analizați harta de mai jos ce redă repartiția unui fenomen geografic din zona intertropicală.

Precizați:

1. denumirea fenomenului de tip hazard redat pe hartă;
2. categoria de hazarduri în care acesta este inclus;
3. gradele de latitudine între care se desfășoară fenomenul identificat la punctul 1;
4. două cauze care determină formarea fenomenului;
5. o cauză care determină manifestarea fenomenului în perioade diferite, în emisfera nordică față de emisfera sudică;
6. trei denumiri specifice fenomenului de tip hazard pentru diferite areale geografice în care se manifestă;
7. trei consecințe ale fenomenului de tip hazard asupra societății omenești;
8. două zone costiere afectate mai intens de fenomenul de tip hazard, din cadrul fiecărui bazin oceanic.

**Subiectul V (12 puncte)**

Citiți cu atenție următorul text:

*„Când cineva achiziționează, cu 20.000 €, să zicem, un autoturism considerat un produs american, fabricat de o companie americană (precum un ”Pontiac” de la General Motors) sunt puține șanse ca această persoană (cumpărătorul) să știe unde ajung banii pe care i-a dat: 6.000 € merg în Coreea de Sud pentru operațiuni de rutină și cele de asamblare, 3.000 € în Japonia pentru componentele principale – motor, planetare, componente electronice, 1.500 € în Marea Britanie pentru serviciile de reclamă și marketing și circa 1.000 € în Irlanda și Barbados pentru prelucrarea datelor.”*

Precizați:

**1.** tipul companiei economice care a construit autoturismul;

**2.** patru domenii în care activează companiile economice cu cele mai multe filiale internaționale/cea mai mare cifră de afaceri;

**3.** două state în care își au sediul central un număr mare de companii economice de acest tip;

**4.** ce se înțelege prin sintagma „delocalizarea principalelor activități economice” și trei urmări ale acestei acțiuni.